TV7 JERUUSALEMMA UUDISED
Head vaatajad,
alustame uudistesaadetes nüüd täiesti uut rubriiki
nimega Jeruusalemma Uudised Extra.
Tuleva kevade ja suve jooksul näitame kuut osa,
mis moodustavad kokku ca 50-minutise terviku
kus käsitleme nii pildis kui sõnas Iisraeli õigust selles riigis elada
ja eelkõige pidada Jeruusalemma oma pealinnaks.
Kuigi seda teemat on aastate jooksul erinevates uudistes tihti käsitletud,
on kohane just praegusel ajal meenutada endale
neid Iisraeli puudutavaid ajalooliselt tagasipöördumatuid õigusi,
mis põhinevad eelkõige Piiblile,
kuid ka rahvusvahelisele õigusele kuni ÜROni välja.
Tere tulemast vaatama teemat "Iisrael - kellele tõotatud maa?" I osa.
Teame kõik Piibli ajaloost, kuidas see maa tõotati kunagi
Aabrahamile ja tema järeltulijaile Iisakile, Jaakobile ja tema poegadele.
Teame sedagi, kuidas rahvas elas aastasadu orjadena Egiptuses
ja kuidas nad Moosese juhtimisel tagasi sinna tõotatud maale viidi.
Joosua juhtimisel maa vallutati
ja seejärel algasid Iisraeli iseseisvumise etapid.
Kuningate ajal oli riik juba üsna suur.
Kaardil näete Iisraeli kuningriiki kuningas Taaveti ja Saalomoni ajal,
mil see kõige suurem oli.
See ulatus toona Eufratist Egiptuseni
ning hõlmas ka osa tänasest Jordaaniast ja Liibanonist,
sh ka Süüriat seal vahel.
Vasemal kaardil näeme jagatud kuningriiki,
mis jagunes pärast Saalomoni
põhjapoolseks Iisraeliks ja lõunapoolseks Juudaks.
Näha on ka ümberkaudsed riigid,
toonased Edom, Moab, Ammon ja Aram-Damaskus.
See seis kestis mõned sajandid, kuni roomlaste sekkumiseni.
Roomlased vallutasid piirkonna ja valitsesid seal mitu sajandit.
Pildil näeme Rooma impeeriumit selle suurimal kujul,
kui algas meie ajaarvamine.
Liigume väikeste hüpetega ajas edasi
ja tuleme Türgi aega, mis algas 16. sajandi alguses.
Türklased valitsesid piirkonda
ja heleroosa või helepruun värv näitab selle suurimat ulatust,
mil see hõlmas Põhja-Aafrikat, Saudi Araabia osasid,
osasid Balkanist ja Lõuna-Euroopast.
Tumedam värv seespool
näitab Ottomani valitsusaega sajandivahetusel
enne 1. Maailmasõda,
kust alates asjad meie ajal huvitavalt edasi arenesid.
1. Maailmasõja keerises
tegid britid ja prantslased araabia juhtidega erinevaid lepinguid.
Need kõik olid pigem nõuandvad kui siduvad
ja vaid Briti valitsuse ajal tehtud
Balfouri deklaratsioon jäi ametlikult jõusse
ning oli nii Rahvaste Liidu kui selle loodud ICJ
ehk Rahvusvahelise Kohtu poolt heaks kiidetud.
Lepinguid sõlmiti, kui I Maailmasõda alles käis
ning kui sõja lõpptulemus juba näha oli
ja liitlastele terendas võit.
1915-16. a sõlmiti Mahmoud Husseini leping,
mis kunagi ei realiseerunud.
1916. a sõlmitud Sykes-Picot' leping
ei realiseerunud samuti kunagi.
Mainitud Balfouri deklaratsioon oli ainus, mis ka lõpuks ellu viidi.
1919. a, pärast sõja lõppu, sõlmiti ka Faisali-Weizmanni leping,
mis jäi vaid kirjavahetuse tasandile.
Ka samal aastal sõlmitud Faisal-Frankfurteri leping
jäi kirjavahetuse tasandile,
kuid toonane Süüria kuningas Faisal al Husseini
tõdes selles juutide immgratsiooni õigustatuks
ja tervitas nende saabumist maale.
Brittide Balfouri deklaratsioon, mille kiitis heaks ka nende valitsus,
on omalaadsete seas üks olulisemaid ja võimsamaid dokumente,
mis Iisraeli praeguse territooriumi õigustuseks on ajaloos tehtud.
See tehti 2. novembril 1917 ja kõlab järgmiselt.
Adressaadiks on lord Rothschild.
"Mul on suur rõõm esitleda teile Tema Majesteedi valitsuse nimel
järgmist juudi sionistidele suunatud sümpaatiadeklaratsiooni,
mis esitati kabinetile, kus see heaks kiideti.
Tema Majesteedi valitsus suhtub pooldavalt
Palestiinasse juutidele rahvuskodu rajamisse
ja annab oma parima selle sihi saavutamise toetuseks.
Pidades samas arusaadavaks, et ei tehta midagi, mis võiks piirata
Palestiinas eksisteerivate mitte-juudi kogukondade
kodaniku- ja usulisi õigusi,
või juutide õigusi ja poliitilist staatust teistes riikides.
Oleksin tänulik,
kui teataksite deklaratsioonist Sionistlikule Föderatsioonile.
Austusega teie, Arthur James Balfour."
Järgmisel pildil näeme
1919. a rajatud Rahvaste Liidu määratud mandaatide eraldusjooni
Osmanitelt vallutatud maa jagati võitjariikide vahel
erinevateks mandaatideks, mida võitjad valitsema jäid.
Pildil näeme Rahvaste Liidu poolt 24.04.1920 San Remos
maailma juutidele rahvuskoduks määratud ja heaks kiidetud piirkonda
Balfouri deklaratsiooni järgi.
Nagu märkame, hõlmab ala ka praegust Jordaaniat.
1922. a loovutas Suurbritannia siiski 77% sellest mandaadialast
Transjordaania emiraadi jaoks,
kuigi see oli vastuolus Rahvaste Liidu mandaadimäärustega.
Piirkond jäi siiski endiselt Briti mandaadi osaks.
Samal aastal tehti veel üks leping, nn Anglo-French lepe,
kus Inglismaa ja Prantsusmaa leppisid 1922. a septembris kokku,
et Prantsusmaa saab valitseda Inglismaa eest osa Golanist.
Rahvaste Liidu määruste järgi
oli see siiski endiselt osa Briti mandaadist.
Sellest piirkonnast moodustati Transjordaania emiraat.
See on tänaseks kõik. Järgmise korrani! Jääge TV7 kanalile!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.